《夏夜杂书 其二》
清代·张履

梦中获异宝，固握恐其遗。及觉乃空手，逌然用自嗤。

生来本何乃，死去复焉携。惟此真实性，敬以还两仪。

愚夫夸积聚，志士爱声施。声施岂不广，一瞑奚所知。

作者简介：（1792—1851）江苏震泽人，原名生洲，字渊甫。嘉庆二十一年举人，官句容县训导。张海珊弟子。讲程朱之学，尤精《三礼》，善古文辞。乃《积石文稿》、《积石诗存》等。